open-index/open-wikipedia-markdown huggingface dataset:
John Beck

**John Beck** (født 28. januar 1943 i Chicago, Illinois, USA, er en amerikansk skuespiller. Han er først og fremst kjent for sin rolle som forretningsmannen og Pams frier Mark Graison i TV-serien *[[Dallas (TV-serie)|Dallas]]*. 

Beck har også medvirket i andre TV-serier, deriblant *[[Magnum (TV-serie)|Magnum]]*, *[[Hotel (TV-serie)|Hotel]]* og *[[Walker, Texas Ranger]]*. Han gifte seg i 1971 med en britisk fotomodell, Tina Carter, og de har fire barn sammen.

## Eksterne lenker
*
Eleanor Boardman

**Eleanor Boardman** (1898–1991) var en amerikansk skuespillerinne.

Fra 1921 til 1936 var hun gift med filmregissøren King Vidor.

## Filmografi
* *The Strangers' Banquet* (1922)
* 1923 – *[[Gimme]]*
* *Vanity Fair* (1923)
* 1923 – *[[Souls for Sale]]*
* 1923 – *[[Fortidens skygge]]*
* 1923 – *[[The Day of Faith]]*
* *[[True as Steel]]* (1924)
* *[[Wine of Youth]]* (1924)
* *Sinners in Silk* (1924)
* *[[The Turmoil (film fra 1924)|The Turmoil]]* (1924)
* *[[So This Is Marriage|So This Is Marriage?]]* (1924)
* *[[The Silent Accuser]]* (1924)
* *The Wife of the Centaur* (1924)
* *The Way of a Girl* (1925)
* *Proud Flesh* (1925)
* *[[The Circle]]* (1925)
* *Exchange of Wives* (1925)
* *The Only Thing* (1925)
* *Memory Lane* (1926)
* *The Auction Block* (1926)
* *Tell It to the Marines* (1926)
* *Bardelys the Magnificent* (1926)
* 1928 – *[[En i mengden]] (The Crowd)*
* *Diamond Handcuffs* (1928)
* *She Goes to War* (1929)
* *Mamba* (1930)
* *Redemption* (1930)
* *The Great Meadow* (1931)
* *The Flood* (1931)
* *Women Love Once* (1931)
* *The Squaw Man* (1931)
* *The Three Cornered Hat* (1935)

## Referanser


## Eksterne lenker
*
Onur Air

**Onur Air** er et tyrkisk flyselskap. Flyselskapet har innenlandsflyvninger i Tyrkia og charterflyvninger fra Europa. 

## Flyflåte
Flyflåten består av seks Airbus A300-600, fjorten Airbus A320-214, ti Airbus A321-214 og fire Airbus A330-300.

## Eksterne lenker
* 
* Offisielle nettsider
Madeleine Carroll

**Madeleine Carroll**, egentlig *Marie-Madeleine Bernadette O'Carroll* (født 26. februar 1906 i West Bromwich, England, død 2. oktober 1987 i Marbella, Spania) var en britisk skuespillerinne.

Carroll arbeidet som fransklærerinne og som modell for hatter, før hun debuterte på scenen i London i 1927 og hadde sin filmdebut det påfølgende år. Carroll ble snart en populær stjerne og medvirket i to Hitchcock-filmer, *[[Mannen som visste alt]]* og *[[Hemmelige agenter|*Hemmelige agenter*]]*. 

I 1936 kom Carroll til Hollywood, der hun som aristokratisk vakre blondine medvirket i en lang rekke filmer. Hennes søster ble drept under blitzen i London under andre verdenskrig, og Carroll vendte da tilbake til Europa for å arbeide som sykesøster for Røde kors ved feltsykehus, blant annet i Frankrike. For sin innsats ble hun i 1946 belønnet med Frankrikes fremste orden, Hederslegionen. Etter krigen medvirket hun i bare tre filmer, før hun trakk seg tilbake fra filmbransjen. 

Hun arbeidet siden for Unesco og medvirket en del på scene og i radio. Carroll var gift fire ganger, blant annet med skuespilleren Sterling Hayden i årene 1942-1946.

## Filmografi (utvalg)
* 1929 – *Atlantic* 
* 1935 – *[[Mannen som visste alt]]* 
* 1936 – *[[Hemmelige agenter]]*
* 1937 – *Fangen på Zenda*
* 1938 – *Blokade* 
* 1940 – *Kanadas ridende politi* 
* 1949 – *Hennes hemmelighet*

## Referanser


## Eksterne lenker
* 
*
Aisha (kvinnenavn)

**Aisha** (arabisk ) er et arabisk kvinnenavn som betyr «levende». Andre transkripsjoner av navnet inkluderer: *Aicha*, *Ajša*, *Aiša*, * 'Aisha*, *A'isha*, *Ayesha* og *Ayishah*. *[[Ayşe]]* er en tyrkisk form av navnet.

## Etymologi
*Aisha* er dannet av arabiske ), som betyr «levende». *Aisha* betyr også «liv» eller «hun som lever» på swahili.

Navnet har svært mange aternative transkripsjoner og avledede former. Noen av disse har også andre opprinnelser. Dette gjelder blant annet *[[Ashia]]*, *[[Asia]]*, *[[Ayesha]]* og *[[Isha]]*.

## Utbredelse
*Aisha* er et utbredt arabisk kvinnenavn, og er svært mye brukt blant annet i Qatar og Jemen. *Ayesha* er svært vanlig i Pakistan, og *Ayşe* er svært vanlig i Tyrkia.

|}

## Kjente personer med navnet

Personene i listen er ordnet kronologisk etter fødselsår.
* Aisha Bint Abu Bakr (612–678), en av konene til Muhammed
* Aisha Musa Ahmad (1905–1974), sudanesisk sanger
* Aisha Abd al-Rahman (1913–1998), egyptisk forfatter og akademiker
* Aisha al-Adawiya (født 1944), amerikansk interreligiøs aktivist og grunnlegger av Women in Islam
* Aisha Abdurrahman Bewley (født 1948), amerikansk oversetter og forfatter
* Aisha Tyler (født 1970), amerikansk skuespiller og komiker
* Aisha Buhari (født 1971), nigeriansk skjønnhetsterapeut og tidligere førstedame
* Aisha Yesufu (født 1973), nigeriansk menneskerettighetsaktivist og medgrunnlegger av Bring Back Our Girls-bevegelsen
* Aisha Hinds (født 1975), amerikansk skuespiller
* Aisha Bowe (født 1986), bahamansk-amerikansk romfartsingeniør og gründer
* Aisha Dee (født 1993), australsk skuespiller og sanger
* Aisha Nakiyemba (født 1993), ugandisk badmintonspiller
* Aisha Toussaint (født 1995), seychellisk skuespiller
* Aisha Ali (født 1997), maldivisk skuespiller

## Referanser


## Eksterne lenker
PYD

**PYD** (**Democratic Union Party**) (kurdisk: Partiya Yekîtiya Demokrat; Arabisk: حزب الاتحاد الديمقراطي, Ḥizb Al-Ittiḥad Al-Dimuqraṭiy) er en pro-kurdisk organisasjon etablert av kurdiske sosialister i 2003 i Syria. Organisasjonen har et tett samarbeid og bånd med PKK. 

Organisasjonens leder er Salih Muslim.

## Borgerkrigen i Syria
PYD samarbeidet fram til nylig med regimet i Syria i den pågående borgerkrigen i Syria. Gruppen har etter hvert fått kontroll over nordlige deler av Syria i et trolig samarbeid med Assad-regimet. Organisasjonen har blitt anklaget for å slå ned på kurdiske anti-Assad demonstrasjoner samt å stå bak angrepet på flere Assad-fientdlige kurdiske opprørere ifølge BBC og reuters
. 

Siden juni 2012 har PYD begynt å samarbeide med andre opposisjonelle grupper i Syria. Gruppen er også medlem av NCC (*National Coordination Committee for the Forces of Democratic Change*).

## Referanser


## Eksterne lenker
* 
*
Kelly Brook

**Kelly Ann Parsons** (født 1979), kjent som **Kelly Brook**, er en britisk fotomodell, skuespiller og programleder.

## Fotomodell
Brook studerte ved Italia Conti teaterskole i London i tre år før hun ble profesjonell fotomodell. Hennes karriere som modell skjøt fart i 1995 da hun vant en skjønnhetskonkurranse og begynte å stå modell for blant annet Bravissimo Lingerie, som spesialiserte seg på behåer og underklær for storbystede kvinner. Hun gjorde også reklame for ølmerket Foster's Lager. Redaksjonen for tabloidavisen *[[Daily Star]]* fikk øynene opp for Brook og tilbød henne en modellkontrakt.

I 1997 figurerte Brook i Pulps musikkvideo til låten «Help the Aged»; hun danser med Huck Whitney fra gruppen The Flaming Stars.

Kort tid etter fikk Kelly Brook oppmerksomhet av tidsskriftet *[[FHM]]*, og i 2005 toppet hun bladets liste over verdens mest sexige kvinner. Brook har deretter gjort reklame for badedrakter, sportsklær og damestrømper. I 2006 lanserte hun en egen kolleksjon av badedrakter og underklær for den britiske kleskjeden New Look.

Julinummeret 2008 av *[[Sky Magazine]]* inneholder en bildereportasje der Brook er stylet som skuespillerinnen Rita Hayworth og iført en kopi av den svarte tettstittende stroppløse satengdrakten Hayworth bar i filmen *[[Gilda]]* fra 1946.

## TV-programleder
Da Brook var 18 år gammel, i 1997, begynte hun å presentere ungdomsprogram på MTV, Granada Television og Trouble TV. I et halvår i 1999 var hun en av programlederne for morgenprogrammet *The Big Breakfast*.

## Skuespiller
Brook har hatt biroller i en rekke filmer og TV-serier. I første sesongen av *[[Smallville]]* spilte hun rollefiguren Lex Luthors kjæreste. Etter å ha fått en liten roll i *[[The Italian Job]]* i 2003 spilte Brook året etter, hovedrollen i *[[School for Seduction]]*. Hun spilte italienerinnen Sophia Rosselini som kommer til Newcastle for å lære opp lokalbefolkningen i forførelsens kunst.

I 2007 deltok Brook i *[[Strictly Come Dancing]]*, der hun danset med den profesjonelle danseren Brendan Cole. Brooks far, Kenneth Parsons, døde i løpet av sesongen, og hun forlot konkurransen. 

## Privat
Etter å ha brutt opp fra et sju år langt forhold med skuespilleren Jason Statham, traff hun i 2004 skuespilleren Billy Zane, og paret forlovet seg, men gikk fra hverandre i april 2008.

## Filmografi (utvalg)
* 2010 – *Piranha*
* 2008 – *Hotel Caledonia*
* 2007 – *Fishtales*
* 2007 – *[[Hotel Babylon]]*
* 2006 – *In the Mood*
* 2006 – *[[Miss Marple: Mord per korrespondanse]]*
* 2005 – *Three*
* 2005 – *Deuce Bigalow: European Gigolo*
* 2005 – *Romy and Michele: In the Beginning*
* 2005 – *House of 9* 
* 2004 – *Need for Speed: Underground 2*
* 2004 – *[[School for Seduction]]*
* 2003 – *[[The Italian Job]]*
* 2003 – *Absolon*
* 2002 – *[[Smallville]]*
* 2001 – *Ripper* 
* 2001 – *The (Mis)Adventures of Fiona Plum*
* 2000 – *Sorted*

## Referanser


## Eksterne lenker
* 
* 
* Kelly Brook UK
Hamad

**Hamad** er et arabisk mannsnavn. Det kan være dannet som en kortform av *[[Muhammad]]*.

## Utbredelse
*Hamad* er et utbredt arabisk mannsnavn.

|}

## Kjente personer med navnet
Personene i listen er ordnet kronologisk etter fødselsår.
* Hamad ibn Isa al-Khalifah av Bahrain (f. 1950), konge av Bahrain
* Hamad ibn Khalifa Al Thani (f. 1952), emir av Qatar

## Referanser


## Eksterne lenker
Khalid (mannsnavn)

**Khalid** (arabisk ) er et arabisk mannsnavn som betyr «evig». Navnet er avledet fra arabiske  (khalada), «å vare evig». Navnet transkriberes også *Khaled*.

## Utbredelse
*Khalid* er et utbredt arabisk mannsnavn.

|}

## Kjente personer med navnet
Personene i listen er ordnet kronologisk etter fødselsår.
* Khalid Yasin (f. 1946), amerikansk forfatter og foredragsholder
* Khalid Salimi (f. 1954), norsk menneskerettighetsaktivist og kulturkritiker
* Khalid Sheikh Mohammed (f. 1964/1965), pakistansk eller kuwaitisk al-Qaida-medlem og antatt planlegger av terrorangrepet 11. september 2001
* Khalid Skah (f. 1967), marokkansk og norsk friidrettsutøver
* Khalid Hussain (f. 1969), norsk forfatter og filmskaper
* Khalid al-Mihdhar (1975&ndash;2001), saudiarabisk flykaprer i terrorangrepet 11. september 2001
* Khalid Abdalla (f. 1980), britisk skuespiller

## Referanser


## Eksterne lenker
Langes gate (Drammen)

**Langes gate** (1–11, 4–20) er ei gate i Drammen. Den går fra Doktor Hansteins gate ved jernbanen ut til Bjørnstjerne Bjørnsons gate ved brannstasjonen. Ved «Trianglet» ved Tollbodgaten/Schultz gate ble gatesystemet noe omlagt høsten 1994 i forbindelse med bygging av ei rundkjøring. Skulpturen «Bølgen» ble da flyttet inntil husene i Tollnugata, altså noen meter vestover.

Gata het fra 1892 Den nye Gade ved Hansteingaarden, men ble seinere omdøpt til Langes gate, etter kjøpmann og stortingsmann Jens Lange (1797-1872). Hans tomter og sjøboder lå like nedenfor Langes gate.

Samme gatenavn finnes også i flere andre norske byer.

## Referanser
Khalid

**Khalid** kan vise til:

*Khalid (mannsnavn) – et arabisk mannsnavn
*Khalid (stridsvogn) – en britiskprodusert stridsvogn
*Khalid (sanger) – kunstnernavnet til den amerikanske sangeren Khalid Donnel Robinson (født i 1998)
Magda Szabó

**Magda Szabó** (født 5. oktober 1917 i Debrecen, død 19. november 2007 i Kerepes i Ungarn) var ungarsk forfatter. Hun studerte latin og ungarsk ved universitetet i hjembyen, og arbeidet som lærer 1940-1945. Deretter var hun ansatt i Religions- og undervisningsdepartementet.  

Szabó debuterte som dikter i 1947, og publiserte etter hvert både dikt, drama, essays og romaner – både for barn, unge og voksne i tillegg til film- og tv-manus, i alt mer enn 50 verker. Hun ble en av Ungarns mest leste og anerkjente forfattere, kanskje særlig på grunn av romanen *Abigél* som også ble en populær tv-serie.  

Under stalinistperioden 1949–1956 ble Szabó nektet utgivelser og hun måtte forlate sin stilling i staten. I dag er bøkene hennes er utgitt på mer enn 40 språk, herav 3 på norsk: Rådyret 1969, Døren 2006 og Pilatus 2011. Hun har også fått tallrike priser i inn- og utland. Bl.a. fikk hun Kossuth-prisen, Ungarns høyeste utmerkelse for kunstnere i 1978. I 1993 ble hun medlem av Det europeiske akademi for vitenskap og kunst og samme år ble hun æresdoktor ved Det reformerte teologiske universitet i Debrecen (det eldste universitetet i Ungarn fra 1538). I 2003 fikk hun Prix Femina Étranger (for Døren). I forbindelse med sin 90-årsdag mottak hun utmerkelsen Storkorset. Kort efter 90-årsdagen døde hun med en bok i hånden. 

## Referanser


## Eksterne lenker
* 
*
Nasir

**Nasir** (arabisk ) er et arabisk mannsnavn som betyr «(en som) hjelper». Navnet transkriberes også *Nasser* eller *Naseer*.

## Utbredelse
*Nasir* er et utbredt arabisk mannsnavn.

|}

## Kjente personer med navnet
Personene i listen er ordnet kronologisk etter fødselsår.
### Fornavn
* Nasir Jones (f. 1973), amerikansk rapper, bedre kjent som Nas eller Nasty Nas
* Nasser Al-Attiyah (f. 1970), qatarsk rallykjører
* Nasir Jamshed (f. 1989), pakistansk cricketspiller
### Etternavn
* Gamal Abdel Nasser (1918&ndash;1970), egyptisk president og offiser

## Referanser


## Eksterne lenker
Randi Strøm

**Randi Marie Strøm** (født 4. august 1910 i Oslo, død 27. november 1963) var en norsk billedkunstner. Hun debuterte på Høstutstillingen i Oslo i 1936 med kunstverket «Skisse fra Hvaler». Verket ble solgt på utstillingen for 150 kroner som tilsvarer omtrent 5 000 kroner i dag. Hun laget både malerier, skisser og trykk. Det meste er i dag i privat eie.

Randi Strøm bodde store deler av sitt liv i Schweigaardsgate i Oslo.

## Referanser
Plastic Ono Band

**The Plastic Ono Band** var et slags «ad-hoc-band» i den forståelse at medlemmer gikk ut og inn av gruppen ettersom det passet. Det var John Lennon som fra 1969 trengte et band for sine innspillinger etter at The Beatles var oppløst. Egentlig besto bandet av John Lennon, Yoko Ono og en rekke av deres venner. 

Blant de mer kjente av disse var Eric Clapton, Klaus Voormann, Alan White (senere trommeslager i gruppa Yes), Delaney and Bonnie & friends, the Whos trommeslager Keith Moon, New York-bandet Elephant's Memory, Billy Preston, Nicky Hopkins, Phil Spector, Jim Keltner og, i en minnekonsert i 2009, Sean Lennon.
En mer detaljert liste over personell — hvem, når, og hvilke instrumenter de spilte — finnes i en egen oversikt, '''her'''.

## Eksterne lenker
* 
*
Air Italy

**Air Italy** (tidligere **Meridiana**) er et italiensk flyselskap med hovedkontor ved Olbia lufthavn på Sardinia. Gjennom AQA Holding er selskapet eid av Qatar Airways (49 %) og Alisarda S.p.A. (51 %).

Meridiana ble grunnlagt i 2010 gjennom en fusjon mellom Eurofly (1989–2010) og Alisarda (1963–1991). I 2013 overtok de Air Italy (grunnlagt 2005), som ble et datterselskap under Meridiana. Høsten 2017 kjøpte Qatar Airways 49 % av Meridiana og i februar 2018 ble det meldt at selskapet ville bytte navn til Air Italy fra 1. mars 2018.

## Flyflåte
Per 2018 består flyflåten av syv Boeing 737-800, én Boeing 737-700, én Boeing 767-200 og tre Boeing 767-300.

## Referanser


## Eksterne lenker
*
Iversenfjellet

**Iversenfjellet** er et fjell og høyeste punkt på øya Hopen, øst for Spitsbergen. Det har en høyde på 371 meter over havet. Fjellet ligger helt sør på øya, like nord for Kapp Thor.

Iversenfjellet fikk sitt nåværende navn i 1926, er navngitt og oppkalt etter fiskerikonsulenten Thor Iversen.

## Referanser
Billy Walker (musiker)

**William Marwin «Billy» Walker** (født 14. januar 1929 i Ralls, Texas, død 21. mai 2006 i Fort Deposit, Alabama) var en amerikansk countrymusiker. Han sang og spilte gitar og ble kjent som «The Tall Texan». I 1959 etablerte han seg i Nashville. Han var i mange år medlem av Grand Ole Opry, men hadde i løpet av sin karriere bare en låt som gikk til topps på hitlistene, «(I'd Like to Be In) Charlie's Shoes», som lå to uker på topp i 1962. Han hadde imidlertid mange andre sanger som solgte godt uten å gå til topps, og han hadde sitt eget musikkprogram på TV, Billy Walker’s Country Carnival. Han turnerte også i Europa og sang flere ganger i 1980-årene på International Festival of Country Music på Wembley Arena i London. Billy Walker døde i en bilulykke på vei hjem fra en konsert.

## Referanser


## Eksterne lenker
* 
* 
* 
* Billy Walker hos allmusic.com
* Om trafikkulykken hvor Billy Walker og hans kone og to andre ble drept
Franck-rapporten

**Franck-rapporten** fra juni 1945 var et dokument signert av flere fremtredende kjernefysikere som anbefalte at USA ikke brukte atombomber som et våpen for å fremtvinge Japans kapitulasjon under andre verdenskrig.

Rapporten ble oppkalt etter James Franck, lederen for komiteen som forfattet brevet. Komiteen ble utnevnt av Arthur Compton og møttes i hemmelighet om natten i et svært sikkert område. Dokumentet ble i hovedsak skrevet av Eugene Rabinowitch, og rapporten tok opp umuligheten ved å holde de amerikanske atomoppdagelsene hemmelige for alltid.

Dokumentet forutsa et kjernefysisk våpenkappløp som ville tvinge USA til å utviklet kjernevåpen i en slik hastighet at ingen andre nasjoner ville tenke på å angripe først i frykt av en overveldende gjengjeldelse. Dette skjedde, faktisk. Rapporten anbefalte at atombombene ikke ble brukt, og foreslo at det enten ble holdt en demonstrasjon av det «nye våpenet» foran øynene på representanter for FN, på en øde øy eller i en ørken, eller forsøke å holde eksistensen av atombomben hemmelig så lenge som mulig.

I det første tilfellet ville det internasjonale samfunnet bli advart og oppmuntret til å utvikle en effektiv internasjonal kontroll over denne typen våpen. I det siste tilfellet, ville USA få flere år på seg til å videreutvikle våpnene før andre land ville starte sin egen produksjon. Frank-rapporten ble undertegnet av James Franck (styreleder), Donald J. Hughes, J.J. Nickson, Eugene Rabinowitch, Glenn T. Seaborg, J.C. Stearns og Leó Szilárd.

Franck tok rapporten til Washington 12. juni, hvor Interim Committee, utpekt av presidenten for å rådføre ham i bruken av atombomben, møttes 21. juni for å gjennomgå de tidligere konklusjonene. Komiteen bekreftet imidlertid på nytt at det ikke fantes noe alternativ til bruk av bomben, og 6. og 9. august bombet amerikanerne Hiroshima og Nagasaki.

Rapporten ble deklassifisert og frigjort for det offentlige tidlig i 1946, men Manhattanprosjektets tjenestemenn krevde sensur av noen avsnitt.

## Se også
* Szilárd-oppropet

## Referanser


## Eksterne lenker
Teksten i Frank-rapporten er tilgjengelig på disse nettsidene:
*  Federation of American Scientists
*  Nuclearfiles.org 
*  Atomicarchive.com
*  Dannen.com
Tinian

**Tinian** (chamorro: *Tinian*) er en øy på Nord-Marianene i det vestlige Stillehavet.

## Historie
Marianene har trolig vært bebodd av polynesier siden 1500-tallet f.Kr. Det finnes fremdeles flere megalittiske rester, såkalte «Latte stones», som *Taga House*. Øygruppen ble oppdaget av portugiseren Ferdinand Magellan i mars 1521 som da navnga øyene «Las Islas de Los Ladrones». Øyene havnet i 1667 under spansk tilhørighet og ble omdøpt til «Islas de las Marianas». Under første verdenskrig ble området okkupert av Japan. Japan beholdt forvaltningsmandat over området av Folkeforbundet ved Versaillestraktaten i 1919. Marianene inngikk siden i det japanske stillehavsmandatet. Under den japanske forvaltningen ble det foredlet sukker på øya.

USA erobret øya under andre verdenskrig under slaget om Tinian i 1944, og bygde siden ut flygeområdet. Flyplassen ble senere rullebanen for flyene som bar med seg de første atombombene som ble brukt i krig. 6. august 1945 lettet B-29-bombeflyet *[[Enola Gay]]* med kaptein Paul W. Tibbets og bomben med kodenavn «Little Boy» mot Hiroshima. 9. august lettet *[[Bockscar|Bock's Car]]* med kaptein Frederick C. Bock og bomben med kodenavn «Fat Man» mot Nagasaki. I 1953 ble den japanske krigeren Susumu Maruta funnet i en hytte på øya, og akkurat som Shoichi Yokoi på Guam fortsatt var på sin post helt uvitende om at krigen var over.

## Geografi
Tinian er den tredje største øya blant Nord-Marianene og ligger ca. 4,5&nbsp;km sørvest for hovedøya Saipan og ca. 163&nbsp;km nordøst for Guam. Geografisk ligger øya i Mikronesia og de geografiske koordinatene er 14°57′&nbsp;N og 145°38′&nbsp;Ø. Øya er av vulkansk opprinnelse og har et samlet areal på ca. 101&nbsp;km² med en lengde på ca. 20&nbsp;km og bredde på ca. 9&nbsp;km. Den høyeste toppen er *Kastiyu / Mount Lasso* på ca. 170&nbsp;moh. Befolkningen angis til ca. &nbsp;innbyggere. Hovedstedet San Jose, med ca. &nbsp;innbyggere, ligger på øyas sørvestre del. Øya har også en flyplass, Tinian Airport (flyplasskode «TIQ») for internasjonale fly.

## Noter




## Eksterne lenker
*  Om Tinian 
*  Kart over Tinian
*  Nord-Marianenes turistbyrå om Tinian
*  Bilder fra Tinian
*  Minneside over atombombeflygingene
Szilárd-oppropet

**Szilárd petition**, utarbeidet av forskeren Leó Szilárd, ble signert av 155&nbsp;forskere som jobbet med Manhattanprosjektet i Oak Ridge i Tennessee og ved Metallurgiske Laboratorium i Chicago i Illinois. Det ble sendt i juli 1945 og ba president Harry S. Truman om å vurdere den observerte demonstrasjonen av kraften til atombomben først, før de ble brukt mot mennesker. Oppropet kom seg imidlertid aldri forbi kjeden av personer i tide til å nå presidenten. Det ble heller ikke deklassifisert og gjort tilgjengelig før i 1961.

Senere, i 1946, opprettet Szilárd og Albert Einstein i fellesskap Emergency Committee of Atomic Scientists, som blant annet hadde Linus Pauling (Nobels fredspris i 1962) i styret.

## Eksterne lenker
*  Oppropets fulle tekst
*  "The Scientists' Petition:" A Forgotten Wartime Protest
*  Howard Gest, "The July 1945 Szilard Petition on the Atomic Bomb: Memoir by a signer in Oak Ridge"
Tour de France 1929

**Tour de France 1929** var den 23. utgaven av sykkelrittet Tour de France og det ble avholdt fra 30. juni til 28. juli 1929.

## Gjennomføringen av rittet
Rittet ble vunnet av Maurice De Waele, med en margin på 44 minutter til andremann, Giuseppe Pancera, og 57 minutter til Jef Demuysere, som tok tredjeplassen. Vinneren Maurice De Waele, kjørte for det overlegne Alcyon-laget. Han vant selv om han var syk underveis. Overlegenheten til Alcyon gjorde at arrangøren endret konseptet før 1930, der rytterne ble delt opp i landslag eller regionale lag.

De tidligere vinnerne Nicolas Frantz og Lucien Buysse stilte til start, men ingen av dem var i nærheten av å vinne rittet.

## Endringer fra 1928
I 1927 og 1928 hadde mange av etappene lagstart, der ryttere fra samme lag startet samtidig. Dette skulle gi mer konkurranse på de flate etappene. Det førte derimot til at det ble færre tilskuere. Derfor ble mange av disse «lagtempoetappene» fjernet i 1929. I 1929 var det kun tre etapper med denne typen start igjen, alle tre var etapper der arrangøren regnet med lav gjennomsnittshastighet.

Alle plassene på podiet ble i 1928 vunnet av Alcyon. Tour-arrangøren ønsket at det skulle være et individuelt ritt, så i 1929 var det offisielt ikke lag. Rytterne startet enten i *A-kategori* (for profesjonelle) eller *touriste-routiers* (halvprofesjonelle eller amatører). I 1928 hadde rytterne lov til å motta hjelp ved punkteringer, denne regelen ble fjernet før 1929.

## Resultater
### Etappe

### Sammenlagt
Under Tour de France 1929 kjørte ikke rytterne for lag, men ryttere med samme sponsorer samarbeidet. 

### Andre konkurranser
Hovedsponsoren l'Auto kåret en *meilleur grimpeur* (beste klatrer). Victor Fontan, som ledet rittet underveis, men tapte mye tid på grunn av et krasj ble tilkjent tittelen. 

## Referanser


## Eksterne lenker
* Tour de France Historie
Skybridge

**Skybridge** er skråkabelbro som krysser Fraser River mellom New Westminster og Surrey i Britisk Columbia, Canada. Den er en del av Expo-linjen av Vancouver SkyTrain; broen er 616 meter lang og har et hovedspenn på 340 meter.
Paolo Suárez

**Paolo Alberto Suárez Diaz** (født 6. juni 1980 i Montevideo) er en uruguayansk fotballspiller. Han er bror til fotballspilleren Luis Suárez. 

## Referanser


## Eksterne lenker
* 
* Fifa.com: La extraordinaria historia de los Suárez
Maurice De Waele

**Maurice De Waele** (født 27. desember 1896, død 14. februar 1952) var en belgisk syklist som vant Tour de France i 1929.

## Meritter
* I tillegg til nevnte seiere har han også hatt poduimplasser i flere store ritt og klassikere.*

;1927
:Tour de France
::2.-plass sammenlagt 
::2. og 13. etappe
;1928
:Tour de France
::3.-plass sammenlagt 
::20. etappe
:Sammenlagt, Baskerland rundt
;1929
:Tour de France
:: Sammenlagt
::20. etappe
:Sammenlagt, Baskerland rundt
;1931
:Sammenlagt, Belgia rundt

## Referanser


## Eksterne lenker
*
Esra Røise

**Esra Caroline Røise** er en norsk illustratør og motetegner. Hun har utdannelse fra Einar Granum Kunstfagskole og Kunsthøgskolen i Oslo (KHiO) der hun tok bachelorgraden innen Visuell kommunikasjon våren 2010. Esra Røise har blant annet arbeidet med oppdrag for *[[Vogue]]*, Nike og Levi's.****

## Referanser


## Eksterne lenker
* Esra Røises hjemmesider Besøkt 11. januar 2019.
Emma Chambers

**Emma Chambers** (født 11. mars 1964 i Westcliff-on-Sea, Essex, død 21. februar 2018) var en britisk skuespiller. Chambers var utdannet ved Webber Douglas Academy på 1980-tallet. Hun var gift med Ian Dunn, som også er skuespiller.

Chambers var mest kjent for sin rolle som Alice Tinker / Horton i *[[The Vicar of Dibley]]* og som Honey Thacker i *[[Notting Hill (film)|Notting Hill]]*. Chambers ga stemme til ulike produksjoner for barn som *[[Det suser i sivet]]* (1995) og *[[Little Robots]]* (2003).

## Filmografi
* *[[Drop the Dead Donkey]]* (1996) (TV)
* *[[How Do You Want Me?]]* (1998) (TV)
* *[[Notting Hill (film)|Notting Hill]]* (1999)
* *[[The Clandestine Marriage]]* (1999)
* *[[Take a Girl Like You]]* (2000)
* *[[The Vicar of Dibley]]* (1994-2007) (TV)
* *[[The Bill]]* (2008-) (TV)

## Referanser


## Eksterne lenker
*
Amtmann Worsøes gate (Bodø)

**Amtmann Worsøes gate** (1-63, 2-56) er en gate i bydelen Rønvika i Bodø. Gata ligger sentralt i Årnes, som en av strøkets hovedgater, sammen med Fjellveien og deler av Årnesveien. Gata starter i vest ved fylkesvei 834, Nordstrandveien, og går nordøstover nord for Rønvik skole, som også ligger i gata. En sidevei som med samme navn strekker seg ut av gata og går til nedlagte Bodø lærerhøgskole og Rønvik kirke. Denne sideveien ender i fotgjengerforbeholdt vei, som møter Fjellveien i sør.

## Referanser
Vaffelhjarte

***Vaffelhjarte*** er en norsk dramaserie for barneserie som gikk på NRK Super i 2011. Serien handler om de to niåringene Trille og Lena som bor i ei bygd på Sunnmøre. Serien er basert på Maria Parrs bok fra 2005 med samme navn.

Serien ble vinner av Gullruten 2012 i kategorien «Beste barne- eller ungdomsprogram», og Barnevakten kåret den til «årets familieprogram».

Den ble innspilt på Runde.

## Handling
I den fiktive bygda Knert-Mathilde på Sunnmøre bor niåringene Trille og Lena. De er de to eneste barna på deres alder som bor på plassen ut mot havet. De er naboer, men Trille vil gjerne være bestevennen til Lena. Lena mener at det ikke går, for hun skal kanskje flytte snart, og bestevenner må jo bo på samme sted, eller? De finner på masse moro sammen, spiller fotball, leker gatemusikanter, gjør rampestreker, også har de hemmeligheter sammen. Det beste Lena og Trille vet er vaflene som tantefarmor lager.

## Roller
*  - Trille
*  - Lena
* Odd Nordstoga  - Isak
*  - Krølla
*  - Minda
* 
* Nils Sletta - farfar
* Anne Marit Jacobsen  - Tantefarmor
* 
* Svein Roger Karlsen  - Reidar, pappaen til Trille
*  - Kari, mammaen til Trille
* 

## Referanser


## Eksterne lenker
*NRK Nett-TV
*
Janne Korhonen

**Janne Korhonen** (1970–2023) var en finsk taekwondo-idrettsutøver. 

Han har deltatt i ITF Federation-konkurranser. Hans beste prestasjoner er gullmedaljer fra EM i 1992, 1993 og 1999. Han praktiserte også friidrett, blant annet kastet han diskos (2 kg) 58,32 meter, og har løpt 100 meter på 11,2 sekunder. Av yrke er han lege.

## Referanser


## Eksterne lenker
*
Jekselbreen

**Jekselbreen** er en 2 km lang og 2 km² stor isbre langt sør på Spitsbergen, Svalbard, i fjellområdet i nordlige Sørkapp Land. Den starter ved Bungebreen i øst og er også en sidebre til Samarinbreen i nordøst og Mefonna i sørøst, i grensområdet mellom disse store, sammenvokste breene. Et av overgangsområdene i vest er Sergievskijpasset. Breen ligger ved foten av fjellet Jekselen (643 m). 
 
Denne breen har sitt navn etter fjellet Jekselen.

## Referanser
Ávila

**Ávila** (latin: Abila, Obila, Abyla eller Abela) er en by i Spania. Den er hovedstaden i provinsen med samme navn i delstaten Castilla y León. Byen ligger om lag en time nordvest for Madrid. Byen har 58&nbsp;369 innbyggere.

## Severdigheter
Den gamle byen er plassert langs et langt, smalt berg og er et populært turistmål. Byen har en rekke monumenter, deriblant en katedral, en bymur, og forskjellige andre kirker bygd i romersk stil, slik som San Vicente og San Pedro.

I 1985 ble byen satt opp på UNESCOs liste over verdensarven for sin bymur og sine romerske kirker.

## Klima
Byen ligger 1131 moh. og er den høyestliggende provinshovedstaden i landet. Den ligger på en flat topp som stiger bratt opp fra den omkringliggende villmarken. Dette betyr at byen har et ekstremt klima med særskilt harde, lange vintre og varme, korte sommere.

## Utdanning
;Videregående skoler

I Ávila er det 11 videregående skoler: IES Alonso de Madrigal, IES Isabel de Castilla, IES Jorge Santayana, IES José Luis López Aranguren, IES Vasco de la Zarza, Centro Asunción de Nuestra Señora (privatskole), Centro Pablo VI (privatskole), Centro Purísima Concepción "Las Nieves" (privatskole), Centro Santísimo Rosario Mosén Rubí (privatskole), Centro Seminario Menor Diocesano (privatskole) og Centro Medalla Milagrosa (privatskole).

;Universiteter
* Universidad Católica de Ávila (UCAV). Det katolske universitetet i Ávila ble grunnlagt i 1996.
* Universidad de la Mística. Det ble etablert i 2008.

Det er tre skoler av Universitetet i Salamanca:
* Escuela Politéncica Superior de Ávila. Fra 1991.
* Escuela Universitaria de Educación y Turismo de Ávila. Fra 1843.
* Escuela Universitaria de Enfermeria de Ávila.

## Vennskapsbyer

## Kjente personer fra Ávila

* Isabella I av Castilla (1451  i Madrigal de las Altas Torres–1504), regjerende dronning i Castilla
* Blasco Núñez Vela (1490–1546), den første spanske visekongen i Peru
* Teresa av Ávila (1515–1582), teolog
* Johannes av Korset (1542 i Fontiveros–1591), teolog
* Tomás Luis de Victoria (1548–1611), komponist
* Adolfo Suárez (1932 i Cebreros–2014), *[[Liste over Spanias statsministere|Spansk statsminister]]*
* Julio Jiménez (f.1934), landeveissyklist

## Referanser


## Eksterne lenker
* 
* Ávila bymurene
* Informasjon om Ávila 
* Bilder av Ávila og Segovia
Kortbane-EM i svømming 2012

**Europamesterskapet i svømming på kortbane 2012** ble avholdt i Chartres, Frankrike, fra torsdag 22. til søndag 25. november 2012. 

Mesterskapet ble avholdt over fire dager med innledningsheats, semifinaler og finale for øvelsene på 50&nbsp;m og 100&nbsp;m og innledningsheat og finale for alle andre øvelser med unntak av kvinnenes 800&nbsp;m og mennenes 1500&nbsp;m fri. Innledningsheatenes ble avholdt om morgenen, med semifinaler, finale og de raskeste heatene om kvelden.

Hver nasjon kunne delta med fire svømmere i hver individuell øvelse, men bare de to raskeste fikk anledning til å kvalifisere seg til semifinale og/eller finale.

## Medaljesammendrag
### Menn

Forklaring: **VR** - Verdensrekord; **ÅBT** - Årsbestetid; **ER** - Europeisk rekord; **NR** - Nasjonalrekord; **MR** - Mesterskapsrekord
: Svømmere som bare deltok i innledningsheatene og mottok medaljer.

### Kvinner

Forklaring: **VR** - Verdensrekord; **ÅBT** - Årsbestetid; **ER** - Europeisk rekord; **NR** - Nasjonalrekord; **MR** - Mesterskapsrekord
: Svømmere som bare deltok i innledningsheatene og mottok medaljer.

### Mixed øvelser

: Svømmere som bare deltok i innledningsheat og mottok medaljer.

## Medaljetabell

## Referanser


## Eksterne lenker
* Official website
Jérémy Berthod

**Jérémy Berthod** (født 1984 i Rhône) er en fransk fotballtrener og tidligere -spiller med kamper for blant andre . Berthod kom til Sarpsborg som bosmanspiller før sesongen 2013 og skrev kontrakt ut sesongen 2014. Han la opp som profesjonell fotballspiller før 2015-sesongen.

Berthod har vunnet den franske serien, Ligue 1, med Lyon 4 ganger; 2004, 2005, 2006 og 2007. Han har også spilt kamper i Mesterligaen for Lyon og Auxerre. De siste sesongene i Auxerre var Berthod mest innbytter og ble fristilt etter 2012-sesongen da Auxerre rykket ned til Ligue 2.

Berthod fikk 48 kamper for aldersbestemte landslag i , men ingen A-lagskamper. Fra sommeren 2023 har han vært assistenttrener for den franske klubben .

## Referanser


## Eksterne lenker
* 
* Berthod er ny 08-spiller - Sarpsborg Arbeiderblad 4. februar 2013
* 08-klare Jérémy Berthod er populær i hjembyen - Sarpsborg Arbeiderblad 5. februar 2013
* Slik forklarer han sjokkvalget Norge - nettavisen.no 15. februar 2013
* Myhre: - Berthod bør bli en gedigen forsterkning - vg.no 12. mars 2013
Austjøkulen

**Austjøkulen** er en 7 km lang og 14 km² stor isbre helt sør på Spitsbergen, Svalbard, i fjellområdet i Sørkapp Land. Breens lengderetning er orientert nord-sør og strekker seg fra Vasil'jevbreen i sør til Mendelejevbreen i vest, hvor den munner ut sammen med Fredfonna fra øst. Den er en innlands forbindelsesbre mellom disse to samt Vestjøkulen i vst og den vesle Stuptindbreen i nordvest - sentralt plassert i Sørkapp Land. Grensen mot Fredfonna i øst er en svært tynn, helt rett fjellrygg som gjenstår etter isskuringen, kalt isryggen (497m). 

Omkringliggende avgrensnende fjell omfatter fra nord og med klokken, Bladegga (619 m), Isryggen i hele østsiden (497 m), Austjøkultinden (756 m), Hjelmen (849 m), Steinhatten (755 m), Stuptinden (843 m) og Tsjernajafjellet (752-781 m). 

## Eksterne lenker
* Informasjon om breen hos Norsk Polarinstitutt - Stedsnavn på Svalbard.
2013 Tucapel

**2013 Tucapel** er en asteroide i hovedbeltet, oppdaget av C. Torres den 22. oktober 1971. Asteroiden har en eksentrisitet på 0.2245332 og en inklinasjon på 7.50629.

## Eksterne lenker
*  2013 Tucapel hos Minor Planet Center
Øydebreen

**Øydebreen** er en 4,5 km lang og 17 km² stor isbre langt sør på Spitsbergen, Svalbard, i fjellområdet i Sørkapp Land. Breens lengderetning er orientert nord-sør og strekker seg fra Vasil'jevbreen i sør til Fredfonna i nord, og får i øst tilsig av sidebreen Pulkovobreen. Breen har forbindelse mot Austjøkulen i vest via det smale Isryggpasset. Den er en innlands forbindelsesbre mellom disse breene - sentralt plassert i Sørkapp Land. Grensen mot Fredfonna i nord er et høydedrag i forlengelsen av fjjellet Fredkollen (556 m). 

Omkringliggende avgrensnende fjell omfatter fra nord og med klokken, Fredkollen (556 m), Pulkovobreen, Øydeknuten (455 m), Vasil'jevbreen, og videre i sørvest Gedenovfjellet (456 m) som en smal nord-sør fjellrygg langs hele vestsiden mot Austjøkulen, og videre helt i nordvest Isryggen (497 m) før Fredfonna starter nordover. Breen har ingen vesentlige morener.

Navnet betyr «den øde breen».

## Referanser
Songevannet

**Songevannet** er en innsjø nederst i Vegårvassdraget i Tvedestrand kommune, Agder. Innsjøen ligger bare 0,1 meter over havet, og er således preget av brakkvann. Innsjøen har tilløp fra Storelva gjennom Lundevannet, og utløpet er gjennom Lagelva til sjøen i Sandnesfjorden ved Laget.

Da forsuringen av vassdraget gjorde seg gjeldende fra 1950-tallet og framover, ble etter hvert bestandene av ørret, abbor og ål truet. Som i mange andre vassdrag, ble det satt i gang kalking, og i 1981-82 ble det også satt ut 40 000 kanadisk bekkerøye. Men heller ikke bekkerøya klarte seg særlig bra, og etter et par år var den så å si forsvunnet. Utover 1980- og 1990-tallet gikk det med gjennomsnittlig 400 tonn kalk årlig i vassdraget, og fiskebestandene tok seg opp igjen. Vassdraget er nå lakseførende gjennom Songevannet og opp Storelva til Ubergsmoen.

## Referanser
Ingeborg Marie Helgeland

**Ingeborg Marie Helgeland** (født 1. mai 1947 i Drammen) er norsk pedagog og professor ved Fakultet for samfunnsfag ved Høgskolen i Oslo og Akershus. Hennes forskningsområde er barnevern.

Siden 1994 har hun vært tilsatt ved Høgskolen i Oslo og Akershus og har undervist i og forsket på barnevernsspørsmål, forebyggende arbeid i skolen, sosialpedagogikk og på temaet ungdom med alvorlige atferdsvansker. Før hun ble ansatt ved Høgskolen i Oslo og Akershus var hun ansatt som forsker på Barnevernets utviklingssenter (i dag en del av NOVA) fra 1986 til 1994.

## Utdannelse

Helgeland ble ferdig utdannet med embetseksamen i pedagogikk (cand.paed.) i 1986. i 2007 disputerte hun for dr. polit graden ved Universitetet i Oslo med en avhandling om unge med alvorlige atferdsvansker. Hun ble utnevnt til professor ved Høgskolen i Oslo og Akershus i 2010.

## Faglig profil

Ingeborg Marie Helgelands viktigste forskningsområde er problematferd hos ungdom og hvilke tiltak som påvirker best for å få disse til å fungere normalt samfunnet. Helgeland startet forskningen på dette område i 1986 med å evaluere et nytt tiltak for ungdom med problematferd. Tiltaket var igangsatt av Buskerud fylkeskommune og var et samarbeidsprosjekt mellom flere etater deriblant barnevern og politi. Tilsammen 85 ungdommer fra forskjellige steder i fylket var knyttet til tiltakene.

Evalueringen av tiltakene har bestått av kvalitative intervjuer, registerdata og data fra sosialrapporter. Ungdommene har siden blir intervjuet regelmessig opp gjennom årene, første gang da de var 14–15 år gamle, deretter da de var ca. 20 år, og igjen en tredje gang da de passerte 30 år. Det jobbes også med å intervjue disse på nytt når de nå har passert 40 år.

Denne serien av studier har ledet til et av de mest omfattende longitudinale studiene på ungdoms problemadferd som er gjort i Europa.

Resultatet av forskningen viser at solide familierelasjoner er av stor betydning for hvordan ungdommene klarer seg videre. I tillegg viser forskningen at det å bo i forsterkede fosterhjem og ruskollektiver gir størst mulighet til å komme ut av et negativt spor. Også samboerskap og ekteskap med en partner som ikke har hatt problemer med rus og kriminalitet, har hatt en positiv betydning. Helgelands forskning viser også at institusjon som barnevernstiltak ikke har gitt den samme muligheten for re-sosialisering som andre tiltak.

## Referanser


## Eksterne lenker
* 
*
Susan Dey

**Susan Hallock Dey** (født 1952) er en amerikansk skuespiller. Hun spilte rollen som Grace Van Owen i TV-serien *[[Lov og rett i L.A.]]*. I 1987 fikk hun en Golden Globe Award for sin rolletolkning.

Susan Dey er datter av avisreporteren Robert Smith og sykesøsteren Gail Dey. Før hun begynte sin karriere som skuespiller var hun fotomodell. Fra 1970 til 1974 spilte Dey rollen som den prektige Laurie Partridge i TV-serien *The Partridge Family*. Etter TV-serien valgte Dey å distansere seg fra den stereotype rollen og tok flere roller som innebar at hun opptrådte naken eller halvnaken, blant annet som Cindy i thrilleren *Looker* 1981. Disse rollene førte ikke hennes karriere framover, og hun forsvant fra rampelyset, til hun spilte i TV-serien *[[Lov og rett i L.A.]]* som handler om livet og arbeidet på et advokatkontor i Los Angeles. Hun fikk ros for sin rolle som advokaten Grace Van Owen.

## Filmografi (utvalg)
* 1970 - *The Partridge Family* (TV-serie)
* 1972 - *Fly kapret*
* 1975 - *[[Hawaii Five-O]]* (TV-serie)
* 1976 - *[[San Francisco (TV-serie)|San Francisco]]* (TV-serie)
* 1981 - *[[Looker]]*
* 1983 - *Emerald Point N.A.S.* (TV-serie)
* 1984 - *[[Kjærlighet viser vei]]* (TV-film)
* 1986 - *[[Lov og rett i L.A.]]* (TV-serie)
* 1989 - *I Love You Perfect* (TV-film)
* 1992 - *[[Bed of Lies]]* (TV-film)
* 1994 - *Beyond Betrayal* (TV-film)
* 1995 - *Dødelig kjærlighet* (TV-film)
* 2002 - *[[Lov og rett i L.A. - The movie]]*
* 2004 - *[[Tredje skiftet]]* (TV-serie)

## Referanser


## Eksterne lenker
* 
*  Susan Dey på MySpace
Liste over ordførere i Hjørundfjord

**Liste over ordførere i Hjørundfjord**. Hjørundfjord prestegjeld ble opprettet som eget formannskapsdistrikt med innføringen av formannskapslovene av 1837. I 1964 ble Hjørundfjord, Vartdal og Ørsta slått sammen til nye Ørsta kommune.

## Referanser
274301 Wikipedia

**274301 Wikipedia** (overgangsnavn: **', **' og **) er en hovedbelteasteroide, sist oppdaget ved Andrusjivka-observatoriet i august 2008. I januar 2013 ble asteroiden oppkalt etter nettleksikonet Wikipedia.

274301 Wikipedia befinner seg i selve Asteroidebeltet. Den har derved bane utenfor Mars, men innenfor Jupiter. Omløpshastigheten rundt Sola er beregnet til 3.68 år. Til sammenlikning er Mars' omløpstid 1,88 år og Jupiters omløpstid 11,86 år. 274301 Wikipedia er antatt å bestå av i alt vesentlig stein og metaller. Diameter er 1-2 kilometer.

## Referanser
Melinda Clarke

**Melinda Clarke** (født 24. april 1969 i Dana Point i California i USA) er en amerikansk skuespillerinne, blant annet kjent for sin medvirkning i TV-serien *[[The O.C.]]* Hun har også medvirket i flere avsnitt av ** som Lady Heater.

Melinda Clarke har også medvirket i et avsnitt i amerikanske TV-serien *[[Charmed]]*. Der spilte hun en demon som forhekser gutter med sang.

Clarke spiller også i serien ''Nikita'' og vampyrserien *[[The Vampire Diaries]]*.

## Referanser


## Eksterne lenker
*
Pulkovobreen

**Pulkovobreen** er en 4 km lang og 7 km² stor isbre (hengebre) langt sør på Spitsbergen, Svalbard, i fjellområdet i Sørkapp Land. Breens lengderetning er orientert nord-sør og strekker seg fra Fredkollen (556 m) og Pulkovfjella (552 m) i nord, og graver seg mellom disse vei sørover og inn i Øydebreen samt videre Vasil'jevbreen sørover. Den er en innlands hengebre som graver ut fjellmassene i vest. nord og øst - plassert i øsrlige Sørkapp Land. 

Breen er oppkalt etter det russiske astronomiske observatoriet i byen Pulkovo.

## Referanser
Tour de France 1930

**Tour de France 1930** var den 24. utgaven av sykkelrittet Tour de France og det ble avholdt fra 2. juli til 27. juli 1930.

## Gjennomføringen av rittet
Den 24. Tour de France hadde et helt nytt format av lagkjøring og laginndeling. Lagene var nemlig delt inn etter land med 10 ryttere per lag. Ryttere i klassen *Touriste-routier* kjørte for fransk-regionale lag. Dette viste seg å være en suksess blant annet for de franske syklistene der 6 ryttere fullførte og kom på topp 10. André Leducq vant rittet sammenlagt for Frankrike, mens Charles Pélissier vant hele åtte etapper.

Rittet ble vunnet av André Leducq, med en margin på litt over 14 minutter til Learco Guerra. Dette var en mye mindre margin enn det hadde vært på mange år. På tredjeplass kom franskmannen Antonin Magne. 59 ryttere fullførte rittet. 5 nasjoner stilte med lag; Belgia, Italia, Spania, Tyskland og Frankrike.

## Endringer fra 1929
Rittdirektør Henri Desgrange hadde gjort mange tiltak for å forhindre lagtaktikk. I 1930 ble det derfor dannet nasjonale og regionale lag. For å gjøre rittet mest mulig rettferdig, syklet alle rytterne på identiske, gulfargede sykler. 

For første gang ble publikumskaravanen startet opp. Denne skulle gi inntekt, slik at arrangøren kunne skaffe mat, transport og overnatting. Bare tre bedrifter var i karavanen den gangen, men det har vokst i alle år etter. I 1930 fikk syklistene også lov til å motta hjelp hvis deres sykler ble ødelagt eller mekaniske problemer oppsto. 

Fra 1927-1929 ble flere av etappene kjørt i et lagtempo-format. Dette ble fjernet helt i 1930. Den første radiosendingen fra Tour de France ble sendt i 1930.

## Resultater
### Etapper

### Sammenlagt

### Lagkonkurranse

## Referanser


## Eksterne lenker
* Tour de France Historie
Kawasaki Z650

**Kawasaki Z650** var en motorsykkel som ble laget av Kawasaki fra 1976 til 1983. Den hadde et slagvolum på 652&nbsp;cc med og var en firetaktsmotor. Motorsykkelen hadde femtrinns girkasse.
Thierry Bisch

**Thierry Bisch** (født 1953) er en fransk kunstner.

## Barndom og utdanning

Bisch kommer fra en familie med industrielle interesser i Frankrike. Arbeidet til hans oldefar, maleren Louis Janmot (1814–1892) hadde en sterk innflytelse på ham.

Han reiste gjennom Øst-Europa og deler av Midtøsten rett etter sin avgangseksamen, og kom deretter tilbake til Strasbourg i 1974 for å studere ved kunstskolen.

## Referanser
Konow

**Konow** er en norsk slekt fra Bergen, kjent fra handelshuset «Konow & Co». Slekten har sin opprinnelse i byen Konau på elven Elbens østside, en tre mils vei øst for Lüneburg. Friderich Ludvig Konow (død 1798) kom fra Mecklenburg til Bergen.
I 1937 utkom en stor slektshistorie.

## Noen kjente slektsmedlemmer
*Frederik Konow Lund (1889–1970) arkitekt (Villa Blaauw og Villa Konow), 
*Fredrik Ludvig Konow (1864–1953), kjøpmann (overtok farens i 1885), skipsreder, konsul, statsråd.
*Wollert Otto Halvard Keilhau (1894–1958) filolog og forfatter,
*Sten Konow (1867–1948), språkprofessor (indolog) i Hamburg og fra 1919 Kristiania.
*Wollert Konow (SB) (1845–1924), statsminister 1910–12,
*Hans Konow (1815–96), jurist 
*Magnus Andreas Thulstrup Clasen Konow (1887–1972), skipsreder og seiler (flere OL-gull, en av svært få med seks OL-deltakelser),
*Karsten Konow (1918–45), seiler (sølv Sommer-OL 1936)
*Wollert Konow (H) (1847–1932), statsråd. 
*August Konow (1780–1873), kjøpmann, godseier (Gravdal lystgård), verkseier (Hesteviken glassverk), konsul og stortingsmann. 
*Henri Konow (1862–1939), dansk forsvarsminister og siste guvernør i Dansk Vestindia fra 1916.  
*Thomas Konow (1796–1881), kontreadmiral og eidsvollsmann.
*Lotte Konow Lund (1967), arkitekt og kunstner

## Slektsvåpen
Innvandreren Friderich L. Konow (død 1798) skal ha ført det våpenet som deretter er brukt som slektsvåpen og som kan beskrives heraldisk (blasoneres) slik: Skjold kløvd i sølv og blått; i 1. felt en fremkommende rød ørn, i 2.felt tre røde roser. Som hjelmtegn to vinger vekselvis delt i sølv og blått. Også ført med «vannliljer» i 2.felt eller med femoddete stjerner.

## Galleri

Thomas Konow.jpg | Thomas Konow (1796–1881), kontreadmiral og eidsvollsmann
Wollert Konow (SB), Stortinget.jpg | Wollert Konow (SB) (1845–1924), statsminister 1910–12
Wollert SB Konow(cropped).jpg | Wollert Konow (H) (1847–1932), statsråd
Fredrik Ludvig Konow.jpg | Fredrik Ludvig Konow (1864–1954), statsråd
Henri Konow by Elfelt.jpg | Henri Konow (1862–1939), dansk forsvarsminister


## Referanser